Korupcijas novēršanas un apkarošanas birojam

Rīgā, 2020.gada 29.jūnijā

**Atzinums par koriģēto Informatīvo ziņojumu “Par Korupcijas novēršanas un apkarošanas pamatnostādņu 2015.-2020.gadam īstenošanas starpposma novērtējumu” (VSS-99)**

Labdien!

Domnīca PROVIDUS ir iepazinusies ar elektroniskajai saskaņošanai atsūtīto informatīvo ziņojumu un vēlas paust savu skatījumu.

PROVIDUS atzinīgi vērtē to, ka KNAB ir ņēmis vērā vairākumu no mūsu iepriekšējā atzinumā minētajiem ieteikumiem, no kuriem svarīgākie bija divi: 1) nepieciešamība regulāri ar socioloģisku aptauju palīdzību pārliecināties, vai Latvijas realizētajai pretkorupcijas politikai ir rezultāts (vai pieaug neiecietība pret korupcija, vai pieaug gatavība ziņot par korupciju, vai pieaug uzticēšanās KNAB, vai samazinās gatavība dot kukuli); 2) skaidra norāde par tiem pamatnostādņu uzdevumiem, kuru turpmākā virzība šobrīd vairs nav KNAB vai valdības, bet gan Saeimas ziņā.

Vienlaikus vēlējāmies atkārtoti vērst uzmanību uz diviem punktiem, kur mūsu vērtējumi par pamatnostādņu izpildes statusu atšķiras:

|  |  |  |  |
| --- | --- | --- | --- |
| **Uzdevuma Nr.** | **Uzdevuma formulējums** | **KNAB nostāja** | **Providus nostāja** |
| 2.2. | Nodrošināt informācijas parvakantajām amata vietāmpašvaldībās, valsts vaipašvaldību institūcijās,publisko personukapitālsabiedrību pārvaldesinstitūcijās (valde,padome), iekšlietu sistēmasiestādēs un citās publiskopersonu institūcijās(izņemot attiecībā uz valstscivildienesta ierēdņiem)publisku pieejamībuinstitūcijas tīmekļvietnē. | Izpildīts un turpināms | Nav redzams progress, ja salīdzina šodienu ar laiku pirms pamatnostādņu spēkā stāšanās – iestādes informāciju par vakancēm publicē tikpat nekonsekventi kā iepriekš. Lai izpildītu pamatnostādņu uzdevumu, būtu jāpiedāvā kāda iniciatīva, kas informācijas par vakancēm publiskošanu padarītu obligātu. |
| 14.7 | Izvērtēt normatīvoregulējumu, kas saistīts arziedotāju identitātespubliskošanu un noteiktziedojuma limitu, kurāiekļaujoties, informācijapar ziedotāju netiekpubliskota, tādējādiveicinot “mazo” ziedotājulīdzdalību politiskoorganizāciju finansēšanā. | Daļēji izpildīts | Nav izpildīts – proti, nav noteikts limits, kurā iekļaujoties, informācija par ziedotāju netiek publiskota. Proti, joprojām ir jāpublisko pilnīgi visi ziedojumi, pat ja to apjoms nepārsniedz dažus eiro. Arī izvērtējums attiecībā uz šo jautājumu nav ticis veikts. Šāda izvērtējuma veikšana būtu svarīga. |

Lūdzu sniegt informāciju par tālāko informatīvā ziņojuma saskaņošanas procesu,

sazinoties ar PROVIDUS vadošo pētnieci labas pārvaldības un pretkorupcijas

jautājumos – Līgu Stafecku liga.stafecka@providus.lv

Ar cieņu,

Domnīcas PROVIDUS direktore

Iveta Kažoka